Petr Mrázek (hokejista)

**Petr Mrázek** (* 14. február 1992, Ostrava, Česko) je český profesionálny hokejový brankár, ktorý aktuálne pôsobí v tíme Anaheim Ducks v National Hockey League. Preslávil sa najmä pôsobením ako prvý brankár v Detroite Red Wings a Caroline Hurricanes.

V roku 2024 získal na domácich Majstrovstvách sveta zlatú medailu. 

## Kariéra

Petr Mrázek hokejovo vyrastal v organizácii HC Vítkovice. V roku 2009 sa presunul do Kanady, kde v juniorskej súťaži OHL nastupoval za tím Ottawa 67's. Hneď v prvej sezóne 2009/2010 získal *Dinty Moore Trophy* za najnižší priemer inkasovaných gólov na zápas spomedzi nováčikov. Menovaný bol do druhého All-Star tímu a o rok neskôr do tretieho All-Star tímu.

Draftovaný do NHL bol v roku 2010 Detroitom Red Wings v 5. kole (celkovo ako 141.).

V roku 2012 začal svoju seniorskú hokejovú kariéru. V prvých dvoch sezónach nastupoval najmä v AHL za farmársky klub Detroitu: Grand Rapids Griffins. V roku 2013 vyhral ligový titul Calder Cup a zúčastnil sa AHL All-Star Game. V sezóne 2013/2014 bol menovaný do druhého All-Star Tímu.

Debut v NHL zažil už vo svojej prvej sezóne. 7. februára 2013 sa postavil proti St. Louis Blues. Mrázek zastavil 26 z 27 striel a Detroit zápas vyhral 5:1.

V prvom tíme Red Wings začal pravidelne nastupovať v sezóne 2014/2015. Brankársky tandem tvoril s Jimmym Howardom. Zatiaľčo v ročníku 2015/2016 odchytal Mrázek viac zápasov, jednotkou ostal Howard. Pretlak v bránkovisku zapríčinil, že vo februári 2018 bol Mrázek vymenený do Philadelphie Flyers za podmienečné 3. a 4. kolo draftu.

Vo Philadelphii Mrázek iba dokončil sezónu 2017/2018, ale keďže sa výkonnostne prepadol oproti výkonom v Detroite, zmluvu s ním Flyers nepredĺžili. V lete 2018 si ho na jednu sezónu upísal klub Carolina Hurricanes, ktorá po odchode Cama Warda hľadala nového prvého brankára.

Mrázekovi sa v Caroline darilo, prvé dve sezóny pôsobol ako brankárska jednotka, keď odchytal po 40 zápasov v každej z nich a pripísal si 91,4 a 90,5% úspešnosť zákrokov. V poslednej sezóne v drese Hurricanes, 2020/2021, sa zranil a v roli prvého brankára ho zastúpil James Reimer. V lete 2021 podpísal trojročný kontrakt s Torontom Maple Leafs. V Toronte však strávil iba jednu sezónu, odchytal 20 zápasov a Leafs nepostúpoili cez prvé kolo Play-Off. Spolu s 1. kolom draftu bol v júli 2022 vymenený za 2. kolo draftu do Chicaga Blackhawks.

Chicago sa v tom čase nachádzalo v prestavbe a Mrázek poctivo plnil úlohu prvého brankára. Aj napriek tomu, že nezbieral veľa výhier, jeho čísla boli, vzhľadom na nedostatočnosť kádra, priemerné. Za Chicago odchytal 128 zápasov, v ktorých si pripísla 89,9% úpsešnosť zákrokov. Pred uzávierkou prestupov v roku 2025 bol vymenený spolu s centrom Craigom Smithom za centra Joa Velena naspäť do Detroitu Red Wings. V Detroite nastúpil iba v 5 zápasoch a dokončil tam sezónu 2024/2025.

V lete 2026 bol vymenený spolu so 4. kolom draft 2026 a 2. kolom draftu 2027 do Anaheim Ducks za brankára Johna Gibsona. Aktuálne v tíme Ducks pôsobí ako náhradník svojho krajana Lukáša Dostála.

## Reprezentačná kariéra
Mrázek reprezentoval Česko na troch turnajoch Majstrovstiev sveta (2012, 2017, 2024), kde na domácom turnaji, v roku 2024, získal zlatú medailu. V roku 2012 získal na Majstrovstvách bronz.

Na seniorskej úrovni reprezentoval Česko aj na Svetovom pohári 2016.

Na juniorskej úrovni reprezentoval v roku 2009 na Majstrovstvách sveta do 18 rokov a v roku 2012 Majstrovstvách sveta  hráčov do 20 rokov, kde bol vyhlásený za najlešieho brankára turnaja a menovaný do All-Star tímu.

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Referencie

Kategória:Českí hokejisti
Kategória:Českí hokejoví brankári
Kategória:Brankári Detroit Red Wings
Kategória:Brankári Philadelphia Flyers
Kategória:Brankári Carolina Hurricanes
Kategória:Brankári Chicago Blackhawks
Kategória:Brankári Anaheim Ducks
Kategória:Brankári Toronto Maple Leafs
Kategória:Hokejisti draftovaní klubom Detroit Red Wings
Kategória:Účastníci MS v hokeji 2012
Kategória:Účastníci MS v hokeji 2017
Kategória:Účastníci MS v hokeji 2024
Kategória:Majstri sveta v ľadovom hokeji
Kategória:Osobnosti z Ostravy